Document ID: 32000R1353

Komisijas Regula (EK) Nr. 1353/2000
(2000. gada 26. jūnijs)
par pastāvīgu atļauju izmantot barībā piedevu un pagaidu atļauju barībā izmantot jaunas piedevas, izmantot piedevas jaunā veidā un izmantot jaunus preparātus
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Direktīvu 1999/20/EK [2], un jo īpaši tās 3. pantu,
tā kā:
(1) Direktīvā 70/524/EEK paredzēts, ka, ņemot vērā jaunākās zinātnes un tehnikas atziņas, atļauj izmantot jaunas piedevas vai izmantot piedevas jaunā veidā.
(2) Pastāvīgu atļauju izmantot fermentu preparātu var dot, ja ir ievēroti visi Direktīvas 70/524/EEK 3. pantā a) apakšpunktā paredzētie nosacījumi.
(3) Ir iesniegti dati par pielikumā aprakstīto 3-fitāzes (EK 3.1.3.8) preparātu, kas iegūts ar Aspergillus niger (CBS 114.94).
(4) Tiek dotas pagaidu atļaujas izmantot jaunas piedevas vai izmantot piedevas jaunā veidā, ja atļautajā līmenī pievienotas barībai tās, mainot dzīvnieku izcelsmes produktu īpašības, nekaitē ne cilvēka vai dzīvnieku veselībai, ne videi, ja tās nekaitē patērētājiem un ja šo piedevu klātbūtni barībā var kontrolēt, un var pieņemt, ka, ņemot vērā pieejamos rezultātus, tās labvēlīgi ietekmē barības vai dzīvnieku izcelsmes produktu īpašības tad, ja tās pievieno šādai barībai.
(5) Ir iesniegti dati pagaidu atļaujai izmantot jaunus fermentus un izmantot mikroorganismus un fermentus jaunā veidā un atļautu fermentu preparātu aizstāšanai ar jauniem to pašu fermentu preparātiem.
(6) Padomes Direktīva 89/391/EEK [3] par tādu pasākumu ieviešanu, kas veicina darbinieku drošības un veselības uzlabošanu darbavietās, un ar to saistītās atsevišķās direktīvās, jo īpaši Padomes Direktīva 90/679/EEK [4] par darbinieku aizsardzību pret riskiem, kas saistīti ar bioloģisko aģentu iedarbību darbavietās, kurā jaunākie grozījumi izdarīti ar Komisijas Direktīvu 97/65/EK [5], ir pilnībā piemērojamas attiecībā uz piedevu izmantojumu un darbībām, ko darbinieki veic ar izmantošanai barībā paredzētām piedevām.
(7) Dzīvnieku ēdināšanas zinātniskā komiteja ir sniegusi labvēlīgu atzinumu par šo fermentu un mikroorganismu preparātu nekaitīgumu un par tā fermentu preparāta labvēlīgo ietekmi uz dzīvnieku izcelsmes produktiem, par kuru ir ierosināts dot beztermiņa atļauju.
(8) Šajā regulā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikumā uzskaitītos "fermentu" grupas preparātus saskaņā ar Direktīvu 70/524/EEK atļauj izmantot kā dzīvnieku barības piedevas ar nosacījumiem, kas paredzēti minētajā pielikumā.
2. pants
Ar šo nosacījumus atļaujai izmantot "fermentu" grupas preparātus, kas uzskaitīti šīs regulas II pielikumā ar 16. un 17. Nr., saskaņā ar Direktīvu 70/524/EEK aizstāj ar minētajā pielikumā paredzētajiem nosacījumiem.
3. pants
Šīs regulas III pielikumā uzskaitītos "fermentu" grupas preparātus saskaņā ar Direktīvu 70/524/EEK atļauj izmantot kā dzīvnieku barības piedevas ar nosacījumiem, kas paredzēti minētajā pielikumā.
4. pants
Šīs regulas IV pielikumā uzskaitītos "mikroorganismu" grupas preparātus saskaņā ar Direktīvu 70/524/EEK atļauj izmantot kā dzīvnieku barības piedevas ar nosacījumiem, kas paredzēti minētajā pielikumā.
5. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 26. jūnijā

Labels: 17
0
3
6
15